internet vaartha 179 Views
న్యూఢిల్లీ : వరల్డ్‌ కప్‌లో భాగంగా ఆస్ట్రేలియాతో జరిగిన మ్యాచ్‌ లో కోహ్లీ కీలక ఇన్నింగ్స్‌ ఆడి టీమిండియాకు విజయా న్నందించడంపై ప్రశంసలు వెల్లువెత్తుతూనే ఉన్నాయి.కోహ్లీ విన్నింగ్‌ ఇన్నింగ్స్‌తో టీమిండియా సెమీస్‌లో అడుగుపెట్టిన విషయం తెలిసిందే.కాగా 1983 ప్రపంచ కప్‌ను అందించిన టీమిండియా మాజీ కెప్టెన్‌ కపిల్‌దేవ్‌,కోహ్లీపై ప్రశంసల వర్షం కురిపించారు. కాగా భారత్‌ టార్గెట్‌ చేధన ప్రతి ఒక్కరినీ తీవ్ర ఉత్కంఠకు గురిచేసందని తెలిపారు.ఇది కోహ్లీకి టీం ఇండియాకు మరిచిపోలేని రాత్రిగా అబివర్ణించా రాయన. ఆస్ట్రేలియా తీవ్రంగా పోరాడినా భారత్‌ విజేతగా నిలిచిందన్నారు.ఆస్ట్రేలియన్ల దాటికి ప్రారంభంలో భారత్‌ కొంత తడబాటుకు గురైనా,తిరిగి గాడిలో పడటంతో విజయతీరాలకు చేరిందని పేర్కొన్నాడు.జట్టులో యువరక్తం, అనుభవజ్ఞులైన మేలు కలియికక కోహ్లీ ఇన్నింగ్స్‌ తోడై భారత్‌ను విజయం వైపు నడిపించిందని వివరించాడు.
ప్రారంభంలో ఒత్తిడికి గురైన కోహ్లీ తరువాత భారత్‌ ఇన్నింగ్స్‌లో కీలక పాత్ర పోషించాడని పేర్కొన్నాడు.జట్టు అవసరాలు కోహ్లీకి బాగా తెలుసునని,అందుకే స్పష్టమైన అవగాహణతో బ్యాటింగ్‌కు దిగి చెలరేగిపోతున్నాడని,అతని మానసిక దృడత్వానికి నేను ఒక్కోసారి ఆశ్చర్యపోతుంటానని,ఎంత ఒత్తిడినైనా ఎదుర్కొని పోరాడే అతని ఆత్మ విశ్వాసం చాలా గొప్పదన్నాడు.ఆస్ట్రేలియా పోరాటంలో పదును తగ్గిందని, మరో పక్క కోహ్లీ,ధోనీ అలవోకగా పరుగులు చేస్తుండటంతో పరిస్థితి భారత్‌కు అనుకూలంగా మారిందన్నాడు. వీరిద్దరూ క్రీజులో ఉన్నంతసేపు నిస్సందేహంగా విజయం భారత్‌దే అనుకున్నానని కపిల్‌ దేవ్‌ వెల్లడించాడు.వీరు వికెట్ల మధ్య పరుగులు తీసే విధానం కూడా బాగుంటుందని ప్రశంసించాడు.మ్యాచ్‌ మొత్తంలో ఇదే రసవత్తరంగా కొనసాగిందన్నాడు. ఒకానొక దశలో తీవ్రమైన ఒత్తిడికి గురైన ఆస్ట్రేలియా ఫీల్డర్లు తడబాటుకు గురయ్యారని, భారత జట్టులో ఉన్న కోహ్లీ వంటి ఆటగాడు ఆస్ట్రేలియాకు లేడని,అదే పెద్ద తేడా అని పేర్కొన్నాడు. కోహ్లీ ఇన్నింగ్స్‌ అన్ని రకాల ప్రశంసలకు పూర్తిగా అర్హమైందనన్నాడు. ఎవరైనా ఇటువంటి ఇన్నింగ్స్‌ను మళ్లీ మళ్లీ చూడాలనుకుంటారన్నాడు. ప్రత్యర్థులను ఆశ్చర్యపరుస్తూ ఈ టోర్నమెంట్‌లో ధోనీ తొలిసారి యువరాజ్‌ చేతికి బంతిని అందించాడు.తన వైవిద్యమైన బంతులతో బ్యాట్స్‌మెన్‌ను బొల్లా కొట్టించడంలో యువరాజ్‌ దిట్ట. తన తొలి బంతికే స్టీవెన్‌ స్మిత్‌కు పెవిలియన్‌కు పంపించాడు.దీంతో మ్యాచ్‌పై భారత్‌ పట్టు సాధించింది అని కపిల్‌ పేర్కొన్నాడు. ఆస్ట్రేలియా పించ్‌ వికెట్‌ కోల్పోవడం మ్యాచ్‌ను మలుపు తిప్పింది.దీంతో భారత్‌ ఊరిపి పీల్చుకుంది.ఫించ్‌ మొదట కొంత ఇబ్బంది పడినా తరువాత తన బ్యాట్‌ను ఝుళిపించాడు.మ్యాక్స్‌వెల్‌ పోరాడాలని ప్రయత్నించినా పిచ్‌పై బంతిని అంచనా వేయలేక నిలదొక్కుకోలేకపోయాడని విశ్లేషించాడు.కాగా ఈ మ్యాచ్‌లో కూడా ధోనీ బాగా ఆడాడని కొనియాడారు.ఈ సమయంలో ఆస్ట్రేలియా బ్యాట్స్‌మెన్‌ బౌలర్లపై ఎదురుదాడి చేసినా భారత కెప్టెన్‌ చెక్కుచెదరలేదని,అతని అత్యుత్తమ బౌలర్లు కూడా ఎటువంటి ప్రభావం చూపని సమయంలో అమ్ములపొది నుంచి యువరాజ్‌ను బయటకు తీశాడన్నాడు. యువరాజ్‌ అనుభవం పై అతనికి ఉన్న నమ్మకమని పేర్కొన్నాడు.మొదటి అయిదు ఓవర్లలో మినహాయించి ఆశీష్‌ నెహ్రా కూడా ఆస్ట్రేలియన్లను కట్టడి చేయడంలో తన వంతు పాత్ర పోషించాడని, కానీ ఆస్ట్రేలియా ఒక మంచి ఇన్నింగ్స్‌ను ఆడిందని,యువరాజ్‌ ఇన్నింగ్స్‌ కూడా భారత్‌ విజయంలో కీలకమేనన్నాడు. అయితే మ్యాచ్‌ మొత్తంలో కోహ్లీ ప్రదర్శనే కనిపించిందని వివరించాడు.ఇందుకు కోహ్లీకి అభినందను తెలియజేసిన ఆయన ముంబై అతని ఆట కోసం ఎదురు చూస్తుందని కపిల్‌ పేర్కొన్నాడు.